KAMBJA VALLAVALITSUS

JURISTI AMETIJUHEND
1. ÜLDOSA
1.1. Ametikoha nimetus

jurist
1.2. Struktuuriüksus


vallakantselei

1.3. Ametisse nimetamine

vallavanem

1.4. Vahetu juht


vallasekretär
1.5. Asendaja



määratakse vallavanema käskkirjaga
1.6. Asendatavad
määratakse vallavanema käskkirjaga
2. AMETIKOHA EESMÄRK
Juristi ametikoha põhieesmärk on tagada Kambja Vallavalitsuse tegevuse õiguspärasus, osutades õigusalast nõustamist, osaledes haldusmenetluste läbiviimisel ja õigusaktide eelnõude koostamisel, korraldades lepingutega seotud õigusküsimuste lahendamist ning esindades valda kohtus ja teistes asutustes valla õiguste ja seaduslike huvide kaitseks.
3. TEENISTUSEKS VAJALIKUD NÕUDED 

3.1. õigusteaduse magistrikraad;
3.2. eesti keele oskus kõnes ja kirjas väga heal tasemel ning vähemalt ühe võõrkeele oskus tööks vajalikul tasemel;
3.3. põhjalikud teadmised riigi põhikorrast, kodanike õigustest ja vabadustest, avalikust haldusest, avalikust teenistusest ning kohaliku omavalitsuse korraldust reguleerivatest õigusaktidest;
3.4. põhjalikud teadmised ametikohast tulenevaid teenistusülesandeid reguleerivatest õigusaktidest ning asjaajamise, dokumendihalduse ja õigusaktide koostamise põhimõtetest. Oskus koostada ja menetleda oma valdkonna õigusakte ning muid ametlikke dokumente;
3.5. oskus rakendada tööks vajalikke Euroopa Liidu, Eesti Vabariigi ja valla õigusakte;
3.6. hea arvutikasutamise oskus, sealhulgas ametikohal vajalike infosüsteemide, registrite, andmekogude ja tarkvara kasutamise oskus;
3.7. hea koostöö- ja suhtlemisoskus, korrektsus, täpsus, kohusetundlikkus, tasakaalukus ning võime töötada tulemuslikult ka pingeolukorras.
4. TEENISTUSKOHUSTUSED
4.1. vallavalitsuse teenistujate ja vallavalitsuse hallatavate asutuste juhtide õigusalane nõustamine nende tegevusega seotud õigusküsimustes; 

4.2. Kambja valla esindamine kohtus ja kohtueelsetes menetlustes vastavalt antud volitustele, kohtule ja teistele menetlusorganitele vastuste, seisukohtade, taotluste, vastuväidete ja muude menetlusdokumentide koostamine ning esitamine, kohtuistungitel osalemine ja valla õiguste ning seaduslike huvide kaitseks vajalike menetlustoimingute tegemine;

4.3. Kambja vallale esitatud vaiete lahendamine;

4.4. valla nimel sõlmitavate lepingute projektide koostamine, analüüsimine ja kooskõlastamine ning vallavalitsuse teenistujate nõustamine ja abistamine lepingute väljatöötamisel, ettevalmistamisel ja vormistamisel;
4.5. lepingute täitmisega seotud õiguslike küsimuste lahendamine ning vajaduse korral ettepanekute tegemine lepingute muutmiseks või lõpetamiseks;

4.6. võlanõuete, pretensioonide ja nõudekirjade koostamine ning esitamine ja vajaduse korral võlanõuete sissenõudmiseks vajalike õiguslike toimingute tegemine;

4.7. vallavalitsuse ja vallavolikogu otsuste ja määruste eelnõude ettevalmistamine vallasekretäri antud ülesannete alusel ning õigusaktide eelnõude õiguspärasuse analüüsimine;

4.8. vajaduse korral vallavolikogu õigusaktide eelnõude läbivaatamine ning neile õigusliku ja normitehnilise hinnangu andmine;

4.9. kohaliku omavalitsuse tegevust puudutavate õigusaktide ja nende muudatuste jälgimine ning vajaduse korral ettepanekute tegemine valla õigusaktide ajakohastamiseks;

4.10. oma töövaldkonda kuuluvatele teabenõuetele ja selgitustaotlustele vastamine ning vajadusel teiste teenistujate abistamine teabenõuete ja selgitustaotluste vastuste koostamisel;

4.11. elanike õigusalane nõustamine; 
4.12. Kambja valla esindamine notariaalsetes tehingutes vastavalt antud volikirjale;

4.13. valla esindamine teistes riigi- ja eraõiguslikes asutustes vastavalt antud volikirjale või oma teenistusülesannetele;
4.14. vajadusel vallavolikogu istungitel ning vallavalitsuse ja vallavolikogu komisjonide töös osalemine oma teenistusülesannete valdkonnas;
4.15. muude teenistusülesannete täitmine, mis tulenevad õigusaktidest, Kambja valla põhimäärusest, vallavolikogu ja vallavalitsuse õigusaktidest ning vallavanema ja vallasekretäri antud õiguspärastest korraldustest ja käskkirjadest.
5. ÕIGUSED
Juristil on õigus:

5.1. saada teenistusülesannete täitmiseks vajalikku informatsiooni ja dokumente vallavalitsuse teenistujatelt ning teistelt asutustelt;

5.2. allkirjastada dokumente vastavalt oma pädevusele;

5.3. teha ettepanekuid oma pädevusse kuuluvas valdkonnas töö paremaks korraldamiseks;

5.4. valmistada ette ja esitada õigusaktide eelnõusid tema pädevusse kuuluvates küsimustes;

5.5. saada teenistuseks vajalikku kutse- ja ametialast täiendkoolitust;

5.6. esitada arvamusi ja kooskõlastusi, kokku kutsuda nõupidamisi ning teha ettepanekuid töörühmade moodustamiseks ja asjatundjate kaasamiseks oma pädevusse kuuluvate küsimuste lahendamisel;

5.7. saada teenistusülesannete täitmiseks vajalikke töövahendeid, arvuti- ja kontoritehnikat ning tehnilist abi nende kasutamisel.

6. VASTUTUS
Jurist vastutab:
6.1. talle pandud teenistuskohustuste õigeaegse ja täpse täitmise eest kooskõlas kehtivate õigusaktidega, vallavalitsuse töökorraldust reguleerivate dokumentidega ning käesoleva ametijuhendiga;

6.2. talle teenistuse tõttu teatavaks saanud riigi- ja ärisaladuse, teiste inimeste perekonna- ja eraellu puutuvate andmete ning muu ainult asutusesiseseks kasutamiseks määratud informatsiooni hoidmise eest;

6.3. teenistuskohustuste täitmiseks vastutavale hoiule usaldatud vallavara säilimise ning sihipärase ja heaperemeheliku kasutamise eest;

6.4. isikuandmete kaitseks ettenähtud turvameetmete rakendamise eest;

6.5. avaliku teenistuse seadusega ametnikele seatud piirangute järgimise eest;

6.6. oma kvalifikatsiooni hoidmise ning täiendamise eest.

7. AMETIJUHENDI MUUTMINE
Ametijuhendit võib muuta ametniku nõusolekuta, kui ei muutu oluliselt teenistusülesannete täitmiseks kehtestatud nõuded ja ametijuhendis määratud teenistusülesanded ja ametniku teenistusülesannete maht oluliselt ei suurene. 

Ametijuhendi teadmiseks ja täitmiseks võtnud: 

_____________________________________________________
(nimi, allkiri, kuupäev)

